മഴക്കോട്ടിടാന്നിന്ന ബൈക്ക് യാത്രക്കാരനെ കാറിടിച്ചു പൊന്കുന്നം : വഴിയരികില് ബൈക്ക് നിര്ത്തി മഴക്കോട്ട് ധരിക്കുന്നതിനിടെ ബൈക്ക് യാത്രക്കാരനെ കാറിടിച്ച് തെറിപ്പിച്ചു. സ്വകാര്യ ബസ് ഡ്രൈവറായ തെക്കേത്തുകവല കരോട്ടുചെമ്മരപ്പള്ളില് കെ.എം.രാജേഷ്കുമാറി 37നാണ് പരിക്കേറ്റത്. കാഞ്ഞിരപ്പള്ളി ജനറല് ആശുപത്രിയില് പ്രവേശിപ്പിച്ചു. കഴിഞ്ഞദിവസം രാത്രി 10.30ന് ബസ് ഓട്ടം കഴിഞ്ഞ് കൊപ്രാക്കളത്ത് ഇട്ടതിനുശേഷം ബൈക്കില് മടങ്ങവേ പി.പി. റോഡില് വേബ്രിഡ്ജിന് സമീപം നിര്ത്തിയപ്പോഴാണ് കാറിടിച്ചത്. ബൈക്കിന് സമീപം നില്ക്കുകയായിരുന്നു ഇദ്ദേഹം. കാറിടിച്ച് മുപ്പതുമീറ്ററോളം ബൈക്കിനെ നിരക്കിക്കൊണ്ടുപോയി. പിന്നീട് സമീപത്തെ മതിലില് ഇടിച്ചാണ് കാര് നിന്നത്. ബൈക്കും കാറിന്റെ മുന്വശവും തകര്ന്നു.The post മഴക്കോട്ടിടാന്നിന്ന ബൈക്ക് യാത്രക്കാരനെ കാറിടിച്ചു first appeared on MalayalamExpressOnline.